PRIENŲ RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

Dėl PRIENŲ RAJONO SAVIVALDYBĖS ADMINISTRACIJOS TEISĖS, PERSONALO IR CIVILINĖS METRIKACIJOS SKYRIAUS TEIKIAMŲ ADMINISTRACINIŲ PASLAUGŲ APRAŠYMŲ PATVIRTINIMO

2022 m. rugsėjo 7 d. Nr. A3-795

Prienai

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Viešųjų ir administracinių paslaugų teikimo aprašymų rengimo tvarkos aprašu, patvirtintu Lietuvos Respublikos vidaus reikalų ministro 2009 m. gruodžio 1 d. įsakymu Nr. 1V-644 „Dėl Administracinių paslaugų teikimo aprašymų rengimo rekomendacijų patvirtinimo“:

1.	T v i r t i n u pridedamus:

1.1.	Bažnyčios (konfesijų) nustatyta tvarka sudarytos santuokos įtraukimo į apskaitą aprašymą;

1.2.	Gimimo registravimo aprašymą;

1.3.	Civilinės būklės akto įrašo anuliavimo, atkūrimo, pakeitimo ar papildymo aprašymą;

1.4.	Užsienio valstybėje gimusio vaiko gimimo įtraukimo į apskaitą aprašymą;

1.5.	Užsienio valstybėje mirusio asmens mirties įtraukimo į apskaitą aprašymą;

1.6.	Užsienio valstybėje įregistruotos ar nutrauktos santuokos įtraukimo į apskaitą aprašymą;

1.7.	Vardo, pavardės keitimo registravimo aprašymą;

1.8.	Tėvystės pripažinimo registravimo aprašymą;

1.9.	Santuokos registravimo aprašymą;

1.10.	Įvaikinimo registravimo aprašymą;

1.11.	Tėvystės (motinystės) nustatymo, nuginčijimo registravimo aprašymą;

1.12.	Pažymos, patvirtinančios kliūčių sudaryti santuoką nebuvimą, išdavimo aprašymą;

1.13.	Mirties registravimo aprašymą;

1.14.	Santuokos nutraukimo registravimo aprašymą;

1.15.	Civilinės būklės akto įrašo kopijos, nuorašo, išrašo išdavimo aprašymą.

2. N u r o d a u Prienų rajono savivaldybės administracijos Bendrojo skyriaus vyriausiajai specialistei Dianai Martusevičienei:

2.1. su šiuo įsakymu supažindinti Teisės, personalo ir civilinės metrikacijos skyriaus vyriausiąją specialistę Ingridą Bražiūnienę ir Teisės, personalo ir civilinės metrikacijos skyriaus vyriausiąją specialistę Dianą Dainauskienę;

2.2. šio įsakymo 1 punkte nurodytus paslaugų teikimo aprašymus paskelbti Savivaldybės interneto svetainėje ir Teisės aktų registre.

3. P r i p a ž į s t u netekusiu galios Prienų rajono savivaldybės administracijos direktoriaus 2022 m. gegužės 12 d. įsakymą Nr. A3-429 „Dėl Prienų rajono savivaldybės administracijos Teisės, personalo ir civilinės metrikacijos skyriaus teikiamų administracinių paslaugų aprašymų patvirtinimo“.

Šis įsakymas per vieną mėnesį nuo jo paskelbimo ar įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Administracijos direktorė	Jūratė Zailskienė